Mozgalmi dal

Mozgalmi dalnak (vagy mozgalmi indulónak) olyan dalokat nevezünk, melyeket politikai célból írtak. A munkáskultúrában különleges helyet foglalt el a mozgalmi dal. A zene az érzelmek nyelve, ezért a mozgalmi dal is először az érzelmekre hat, könnyen megjegyezhető, egyszerű, jól hangzó dallamával. Ezt a megjegyezhető dallamot kapcsolja össze a dal szövegével, melynek értelme már a politikai agitáció és ideológiai befolyásolás eszköze volt. A dal éneklése gyakran maga is tüntetés, harci cselekedet volt. A mozgalmi dal és a munkadal éltette, összetartotta és egyúttal szórakoztatta a munkásmozgalmi közösségeket.

Menetdal
A katonaság, Honvédség - egyik alapvető kiképzése a menetdal begyakorlása. Amikor menetelnek, egyik parancs: -"Nótát!" Sok katona dal, népdal egyben menetdal is. Ennek ritmusát fölveszi az egység. Egyszerre lépnek (futnak USA egységben), lehet gyorsítani, lassítani szükség szerint a ritmust. Dal közben nincs beszéd (szigorúan büntetik!), mindenkinek énekelni kell. (A hallgatót is büntetik!) A Kossuth-nóta az 1848–49-es szabadságharc legnépszerűbb toborzó dala volt. Kimaradt az 1959-es KISZ daloskönyvből.

Puskadal
Jó időben, rossz időben/ Hordom kedves fegyverem./ Összeszoktunk és azóta/  Egyre jobban kedvelem.- Tréfás folytatás ...Egyiket a párja kapja, másikat a pártnak adja, a harmadikkal egy a fegyvere./ Hogyha majd az óra ütni fog nekünk,/ Szputnyik száll az égre, pajtás, velünk... Igyekeztek a fegyveres testületekbe toborozni, nemcsak régen. Háry János (opera) Kodály Zoltán

Álcázott mozgalmi dalok 
A mozgalmi dalok egy kis része „rejtett tartalommal” indul, mely népdalokra emlékeztethet: idilli képeket, esetleg gyermekdalokra emlékeztető szövegeket tartalmaz az első néhány strófa, melyeket fokozatosan vált fel a politikai mondanivaló.

Erre magyar példa lehet a „Békén szusszan a mackóhad” című dal, mely első ránézésre egyszerű altatódal:
Békén szusszan a mackóhad,
Puha párnán alszik a tó,
Lengő hinta is elszunnyad
Sűrű éj lesz jó takaró

Kicsim álmodj már
Csuda álom száll
Iderepül a szemedre…
Csitt, kicsi, tente,

Csillag gyermeket elringat
odafönn a Hold nagyapó.

A harmadik versszak már teljesen egyértelműen politikai tartalmú:

Jött egy vérpiros október,
Ragyogott a fénye miránk
Munkások hada: tűztenger
Csuda jelt írt égre a láng.

Kicsim álmodj már
Csuda álom száll
Iderepül a szemedre…
Csitt, kicsi, tente,

Új kor éneke szárnyalt fenn,
S belerengett mind a világ.

Ennek példája (vagy paródiája) az 1972-ben készült „Kabaré” című film, mely a hasonló című musical „A holnap az enyém” („Tomorrow Belongs to Me”) dalában mutatta be a náci Németország fiataloknak készült mozgalmi dalát. A dal egy természeti képpel indít, lágy, dallamos hangokkal, mely fokozatosan csap át kemény politikai mondanivalóba és indulószerű dalba.

Az induló sorok így hangzanak (hozzávetőleges magyar fordításban):

A napsugár nyári meleget sugároz a rétre,
A szarvasbika szabadon száll az erdőben,
De összegyűlnek mind a vihart üdvözölni:
A holnap az enyém.

A hárs levelei lombosak és zöldek,
A Rajna arany folyamát a tengernek adja
De valahol a dicsfény még rejtve várakozik,
A holnap az enyém.

A dal utolsó versszaka pedig így hangzik, melyet a Hitlerjugend fiataljai énekelnek, dobok kísérnek, és közben náci jelképeket lengetnek:

Ó Anyaföld, Anyaföld,
Mutasd meg jeled,
Melyre gyermekeid vártak,
Jő a reggel,
És a világ az enyém,
A holnap az enyém.

Néhány híres mozgalmi dal

A szocializmus indulói, munkásindulók, gyászindulók, alkalmi dalok, úttörődalok 
 Internacionálé – „Föl, föl ti rabjai a Földnek…” kezdettel (francia, nemzetközi).  (venezuelai változat)
 A párttal, a néppel
 DIVSZ-induló – „Egy a jelszónk a béke, harcba boldog jövőért megyünk…” kezdettel. 
 Komszomol-induló – „Ajkunkon vidáman új nóta csendül…” kezdettel.
 Felszabadulás dala – „Indulj az útra, és vissza ne nézz…” kezdettel (lásd. még közismert a refrént: „Április 4-ről szóljon az ének…”). Zene és szöveg: Rossa Ernő.
 Fel, vörösök, proletárok – ford. Békés István.
 Bunkócska – „Sose hallok olyan gyönyörű nótaszót…” kezdettel.
 Lenin-dal vagy Lenin-gyászinduló – ’A rablánc a lábon nehéz volt…’ kezdettel magyar  szövegét Rossa Ernő és Szabó Miklós írta. Az orosz eredeti: Замучен тяжелой неволей (Zamucsen tyjazsjoloj nyevolej, A nehéz rabságban eltörődve.); van jiddis nyelvű változata is: אין קאַמף (In Kamf, A harcban; írta David Edelstadt 1889-ben)
 Köszönjük néked, Rákosi elvtárs!…
 Puskadal – „Jó időben, rossz időben…” kezdettel.
 Munkás gyászinduló – „A zsarnokság dőzsölt és ülte torát…” kezdettel.
 Mint a mókus fenn a fán… (magyar)
 Itt van május elseje…
 Bécsi munkásinduló – „Munka hadának a lépte dobog”… kezdettel (osztrák)
 Avanti popolo – „Előre, győzni kell…” kezdettel (olasz), ford. Gál Zsuzsa
 Warszawianka vagy Varsavjanka – „Rontása tört ránk a dúló viharnak…” kezdettel (lengyel) V. Bjelij feldolgozása, ford. Gáspár Endre
 Amuri partizánok dala – „Völgyvidéken és hegygerincen át…” kezdettel (szovjet, orosz) Aturov, ford. Zsombori János
 Poljusko polje – „Vár ránk a síkság…” kezdettel (szovjet, orosz) Knyipper, ford. Raics István
 Vörös Csepel – „Még, még, még és még” kezdettel. zene: Hanns Eisler, magyar szöveg: Hidas Antal 
 Munkásőrinduló – „Tűzcsillagunk sugara árad e tájon” kezdettel,  Juhász Frigyes és Rossa Ernő.
 Fel ifjúság a szocializmusért – „Lányok, fiúk, ha lelkesít a tett” kezdettel
 A kommunizmus himnusza – „Egy kézfogás felér a harcban” kezdettel
 Kodály Zoltán – Raics István: Úttörő induló
 Sej, a mi lobogónkat a Népi Kollégiumok Országos Szövetségének indulója, Jankovich Ferenc szövege, moldvai népdalra.

Forradalmi és szabadságharcos dalok 
A francia forradalom idejéből
 Koldusok éneke, francia forradalmi dal („Föl koldus véreim, új nap kél, Piros ünnepi hajnal ébred.”).
 La Carmagnole, „A gaz bitangnak terve ez…” kezdettel (francia forradalmi dal), fordította Gerő György.
 Marseillaise vagy A szabadság himnusza (ma Franciaország himnusza), Rouget de L'Isle  „Előre ország népe, harcra…” Jankovich Ferenc fordítása.  (Nem lesz a tőke úr mirajtunk/ Elvész, aki a múltnak él. munkásmozgalmi változat)
 Lengyelország himnusza Józef Wybicki írta 1797-ben, Jan Henryk Dąbrowski csapatainak írta, a Dąbrowski-mazurka dallamára.

Egyéb háborúk, polgárháborúk és forradalmak idejéből
 Madrid védői vagy A nemzetközi brigádok indulója, „Madrid határán állunk a vártán…” kezdettel. Komját Aladár, Arma Pál (1936, a spanyol polgárháború köztársasági erőinek dala).
 Bella ciao - „Eljött a hajnal…” kezdettel. (Olasz partizándal, ismeretlen szerző műve, a II. világháborúban terjedt el). 
 Guantanamera – „Egyenes derékkal jöttem…” kezdettel. 1928, 1958 José Martí (kubai mozgalmi dal).
 János bácsi a csatában A parodizált dal az északiak John Brown’s Body című katonaindulója az amerikai polgárháború idejéből. Mozgalmi változat refrénje: „Élesebb legyél a késnél,/ Harcosabb a szenvedésnél;/ Mert az ember másokért él;/ S ez a legszebb mesterség.” Kimaradt az 1959-es KISZ daloskönyvből.

Hungarista indulók 

 Ébredj, magyar! – A Hungarista Mozgalom hivatalos indulója. Zene: Sámy Zoltán, szöveg: Uy Károly és Bitskey Miklós. 
 Testvér, elég a szolgaságból! – A nyilas munkástagozat népszerű indulója volt. Az 1944. október 15-i nyilas hatalomátvétel után Hungarista Győzelmi Induló néven lett ismert. 
 Kitartás – "Új harcra föl, int már a hajnal..." kezdetű dal.

Kiadások 
 Szállj, te büszke ének! Honvéd daloskönyv (a Honvédelmi Minisztérium Főcsoportfőnökségének kiadása 1950. Hungária Hírlapnyomda, Budapest)

Irodalom 
 Nemcsik Pál: A magyar bányamunkásság zenei élete. Budapest, 1986. Zeneműkiadó. 
 Tokaji András: Mozgalom és hivatal. Tömegdal Magyarországon 1945–1956. Budapest, 1983. Zeneműkiadó. 
 Tokaji András: Zene a sztálinizmusban és a Harmadik Birodalomban. Budapest, 2000. Balassi K.

Jegyzetek

További információk 
  további mozgalmi dalok hallgathatók itt
 -és olvashatók kottával itt
  A Lenin-dal és a Munkás-gyászinduló kialakulása
 Arbeiter lieder, koeln-bonn.dgb.de 

Zenei stílusok
Politika

en:Revolutionary song
eo:Revolucia kanto
fi:Poliittinen laululiike
ja:革命歌